INTERVJUU
Tere tulemast saatesse!
Martin Reén pöördus noore poisina üleloomuliku maailma poole,
et otsida tröösti ja lohutust.
Ta langes kõige täiega nõiakunsti lõksu,
avastades hiljem tõelise väe, mis peitub Jeesuse nimes.
Tere Martin Reén - prohvetlik kõneleja.
Tere tulemast me saatesse!
Tänan! On tore olla siin.
On tore, et saad jagada me vaatajatega oma lugu.
Mainisin, et olid juba väikesest peale huvitatud
üleloomulikust maailmast.
Mil oli see esimene kord, mil tajusid,
et vaimne maailm tõmbab sind enda poole?
Nii palju, kui mäletan,
on mind alati tõmmanud üleloomulikkuse poole.
Nii on ka raske öelda, millal täpselt see alguse sai.
Kuid sa tajusid, et oled väga tundlik selle kõige suhtes.
Milles see väljendus?
Siis, kui hakkasin lugema raamatuid üleloomulikkuse teemadel.
Leidsin raamatukogust raamatuid okultismi ja nõiduse kohta,
nii et kui neid seal lugema hakkasin, oli mul väga kerge sellega samastuda.
Ja kui ma hakkasin järgi tegema kõiki rituaale ja asju,
siis see käis väga kergesti
ja ma kogesin üsna tihti üleloomulikke kogemusi.
Ütlesid, et nägid ka erinevaid nägemusi.
Mis nägemused need sellised olid?
See sai alguse siis, kui olin umbes 8aastane
ja kui sattusin nende raamatute peale, millest juba rääkisin.
Ma kas viisin kodus mõnda rituaali läbi
või siis kõndisin metsas
ja nägin vaimusilmas väikesi tegelasi nagu päkapikud ja haldjad.
Kõiki selliseid mütoloogilisi asju.
Mis sind nende rituaalide juures köitis ja miks sa tahtsid neid järgi proovida?
Usun, et tänu sellele, et me pere oli nii katki.
Seetõttu vajasin leida mingigi tähenduse oma elule.
Tõsiasi, et isa jättis meid narkootikumide tõttu maha,
põhjustas minus sügava tühjusetunde
ja nii ma otsisingi mingitki tähendust elus,
et täita seda tühimikku.
Kuidas see nõidus su elu üle võimust sai?
Millal sa mõistsid, et asjad ei allu enam sinu kontrollile?
Kõik need asjad sündisid kuidagi järkjärgult.
Ühtpidi olin koheselt konksu otsas,
sest olen alati tundnud huvi
muinasjuttude ja üleloomulikkuse vastu.
Kuid siis see hakkas lihtsalt kasvama mu sees
ja ma läksin üha enam selle sisse.
Nii et, ühtpidi oli see kui protsess
ja teisalt jäin selle lõksu kohe algusest.
Mingil hetkel aga tundsid,
et sul pole enam kontrolli kogu loo üle?
Kui hulluks kogu see asi läks?
See läks nii hulluks,
et langesin depressiooni ja tahtsin end tappa.
Plaanisin mitmeid kordi endalt elu võtta.
Viis, kuidas saatan töötab, on algul väga sõbralik -
ta tuleb otsekui valguseinglina.
Kuid ajapikku sa mõistad,
et kui annad talle sõrme, siis ta võtab kogu käe.
Nii et, kui kutsusin need jõud oma ellu, tundus algul kõik väga sõbralik,
kuid ajapikku haarasid nad kontrolli mu elu üle.
Nad ilmusid öösiti mu tuppa ja palju muud sarnast.
Mainisid ennist oma isa ja katkist kodu.
Mis su peres siis täpsemalt juhtus, kui veel laps olid?
Mu isa on pärit Soomest.
Ta kohtas mu ema, armus temasse ja neil oli algul väga hea suhe.
Kuid siis langes mu isa tagasi narkootikumide tarbimisse.
Ta oli seda ka varem teinud, kuid neist lahti saanud
ja siis langes jälle tagasi.
Ta muutus ema suhtes väga vägivaldseks,
mistõttu ema pidi ta välja viskama.
See kahjustas nii me rahalist seisu,
kui veelgi enam mu ema ja mind,
sest ma vaevu mäletan oma isa osana oma elust.
Mis mõju ja tunde isa käitumisviis su ellu jättis?
Usun, et üks esimene asi, mis sellistes olukordades juhtub,
on see tunne, et sa pole soovitud.
Sest ta jättis mu uimastite pärast.
Seetõttu tundsingi, et ta ei taha mind
ja nii kogesingi mahajätmist ja hüljatust.
Ka häbi.
Ma ei osanud seda tol ajal sõnadesse panna,
aga kogesin väga tugevat lootusetuse ja häbi tunnet.
Mainisid enne, et olukord läks nii hulluks,
et tahtsid end lausa tappa ja püüdsidki seda teha.
Kas see kõik oli enne seda, kui olid leidnud tee kirikusse?
Sest sa olid mõnda aega osa ühe koguduse noortegrupist,
mille juhid palvetasid ja paastusid su eest.
Jaa, ma olin 12-13aastane, kui mind sinna noortegruppi kutsuti.
Noorteõhtud olid reedeti ja me mängisme seal erinevaid mänge
ning ka ülistasime ja palvetasime veidi.
Samas ma ei uskunud sellesse üldse,
sest ma olen sündinud Rootsis, kus kirikud pole väga tugevad.
Nägin, kuidas kogudused olid üsna jõuetud.
Ma käisin seal noortegrupis lihtsalt osaduse pärast
ja ka selleks, et rääkida noortejuhtidega.
Rääkisime palju sellest, mis on õige ja mis vale,
kuid eriti üks neist ei tahtnud minuga väga arutleda.
Ütles vaid, et Jeesus armastab mind.
Kuid siis hakkasid nad üheskoos minu eest palvetama ja paastuma,
tehes seda palju aastaid.
Nii et, sa siis kogesid, et see, mida sa okultismi kaudu omasid,
oli võimas
ja kõik see, mis kristluses oli, see polnud võimas?
Just. Sest nõidus annab sulle kontrolli.
Sa kutsud need väed oma ellu
ja see annab sulle ühe jõu ja kontrolli tunde.
Sa viid läbi erinevaid rituaale
ja saavutad kontrolli vaimse maailma üle.
Kuid samas sa ei mõista, et see kontroll tekitab sõltuvust
ja paljud mõistavad liiga hilja, et tegelikult kontrollitakse hoopis neid
Samas oli ütlemata armas kuulda, et need noortejuhid
palvetasid ja paastusid su eest mitmeid aastaid.
Kindlasti aitas see ka kaasa kõigi ahelate murdumisele su elus.
Kuid enne seda oli üks olukord sillal.
Saaksid sa sellest lähemalt rääkida? - Ikka saan.
Kogu see lugu kestis mõnda aega, kuniks olin 17aastane
ja jõudnud omadega viimse piiri peale.
Tundsin, et mul pole mingit tulevikku; et mu elu on mõttetu ja lootusetu.
Nii otsustasingi minna ühe silla peale ja võtta sealt alla hüpates endalt elu.
Kuid seal sillal seistes kuulsin kui üht häält, mis ütles:
"Ära tee seda!"
Ütlesin: "Jumal, kui oled olemas ja oled ehe,
siis annan Sulle 2. nädalat, et mulle seda tõestada.
Ja kui Sa seda ei tee, tulen tagasi ja hüppan."
Ma olin juba otsustanud seda teha, kuid üks üleloomulik jõud peatas mu.
Küsimus polnud mingis mässumeelses palves:
"Jumal, annan Sulle 2. nädalat aega",
vaid sa mõtlesid seda tõsiselt, soovides anda Jumalale võimaluse.
Kuidas Ta sellele palvele siis vastas?
Ma läksin nende sõpradega, kes olid palvetanud mu eest,
ühele teenistusele, kus üks evangelist kõneles.
Nad olid rentinud ühe koha selle noorteteenistuse pidamiseks
ja võtsid mind endaga kaasa.
See oli lausa hullumeelne, et nendega läksin,
sest mulle ei meeldinud käia kristlikel koosolekutel.
Kuid tookord siiski läksin
ja kogesin koheselt, et midagi on toimumas.
Mulle ei meeldinud olla suurte rahvahulkade seas,
kuid kogesin seal, kuidas üks vägi langes mu üle
ja ma hakkasin nutma ning värisema.
Veel enne seda, kui evangelist kõnelemagi hakkas.
Ta ütles: "Keegi siin on küsinud, kas Jumal on päris ja ehe?
Kui see oled sina, siis tule siia ette
ja ma palvetan su eest, et võisksid kogeda Tema väge."
Nii et, ma läksin ette, see evangelist palvetas mu eest
ja ma sain päästetud.
Kuid ta ütles mulle: "Ma ei lõpeta su eest palvetamist enne,
kui hakkad ka rääkima keeltes ning saad ristitud Püha Vaimuga,
sest usun, et Jumal tahab anda seda kõike sulle."
Ja nii läkski.
Milline see hetk oli, kui otsustasid anda oma elu Jeesusele?
See oli väga võimas,
kuna tundsin üht väge langemas enda üle.
Ma polnud kunagi varem midagi sellist kogenud.
Kuid küsimus polnud vaid väes,
aga ka Jumala tingimusteta armastuses,
mis haaras mind oma haardesse, nii et värisesin üle keha.
See oli imeline!
Ja mu soov surra kadus silmapilkselt.
See oli hämmastav.
See on huvitav.
Sa otsisid väge
ega pidanud kristlust huvitavaks, kuna tolles polnud sinu meelest väge.
Siis sa leidsid selle väe,
kuid mis sind veelgi enam veenis, oli armastus.
Sa isegi ei teadnud, et see on see, mida olid tegelikult otsimas.
Või?
Piiblis on öeldud,
et mitte mina ei valinud Jumalat, vaid Jumal valis minu.
Juba ammu enne seda, kui mina otsisin Teda,
otsis Tema mind,
sest Ta tahtis, et oleksin koos Temaga.
Mõistmine, et kogu universumi Looja igatseb su järele,
annab su elule ühe eesmärgi.
See evangelist palus ka, et saaksid Püha Vaimu.
Sain Püha Vaimuga ristitud 5. minutit peale uuestisündi,
nii et see kõik käis väga kiiresti.
Samas muidugi olin ma ju kõige üleloomulikuga harjunud,
nii et mul oli väga kerge avada end ja see kõik vastu võtta.
Seejärel läksid koju, olid ülirõõmus ja arvasid, et elu ongi nüüd muutunud,
mida see muidugi ka oli.
Kuid siis oli sul öösel üks kogemus, mida sa ei osanud oodatagi.
Jah.
Kuna olin kutsunud oma ellu palju vaime ja deemonlikke asju,
siis mulle ilmus igal ööl üks pimeduse ingel.
Mainisin varem, et see nägi välja nagu Star Wars'i keiser.
Mõtlesin, miks see kuju jälle tagasi on,
sest ma olen ju nüüd päästetud?
Tundsin suurt hirmu, sest arvasin, et see olend viib mind põrgusse.
Kuid siis sosistasin lihtsalt Jeesuse nime.
Tundsin nii suurt hirmu, et olin peaaegu kangestunud.
Kuid kui ütlesin Jeesuse nime, siis see olend kadus kisendades
ega tulnud enam kunagi tagasi.
Mida see kogemus sulle sel hetkel tähendas?
See näitas mulle, et Jeesus on murdnud kurjuse väe
ja ma ei pea kartma.
Isegi, et olin teinud palju halbu ja hävitavaid asju oma elus,
ei omanud see enam mingit väge mu üle,
sest Jeesus on võitnud kõik ja on minu poolel ning armastab mind.
Ja see tekitab minus turvatunde.
Sa oled teeninud Jumalat noorest east saati,
sest sa sündisid uuesti noorena
ja läksid peale seda kohe ka piiblikooli,
hakates teenima Jumalat.
Ütlesid samas,
et pidid õppima midagi enamat Jumala kohta,
enne kui said alustada jumalariigitööga.
Mis oli see kõige olulisem asi,
mille Arkeni piiblikoolis enda jaoks avastasid?
Seda siis Rootsis, kus õppisid.
Kui ma päästetud sain,
hakkasin koheselt inimeste eest palvetama
ja nägin ka palju üleloomulikke asju.
Samas aga mõistsin, et olen seespidiselt nii katki,
et ei saa teha jumalariigitööd.
Seda sõltumata sellest, et nägin palju võimsaid asju sündimas.
Mu elu oli lihtsalt nii katki, et mul polnud jõudu seda kõike teha.
Kui käisime näiteks tiimidega kuskil misjonireisidel,
siis me palvetasime ja nägime Jumala väge ilmumas,
kuid õhtul tuli kogu mu murtus tagasi ja ma tundsin seda,
mistõttu hakkasin nutma.
Kõik sellised lood.
Mil moel sa seda murtust tundsid?
Süüdistasid sa ennast või tundsid halvasti millegi pärast?
Hüljatuse tunne, hukkamõist ja kõik muu taoline.
Kõige olulisem asi, mida ma Arkenis õppisin,
oli see, et Jumal on minust huvitatud
ja tahab tervendada ning taastada mind.
Ta tahtis, et kohtuksin Jeesusega mitte vaid kui oma Päästjaga,
aga ka kui oma tervendajaga, kes tervendab mind mu murtusest.
Võiksid sa palun jagada pisut lähemalt,
mis tunne see oli õppida Jumalat tundma kui Isana?
See oli minu jaoks ehk üks valusamaid asju.
Mina tahtsin lihtsalt saada varustatud, et teha jumalariigi tööd.
Samas aga oli minus see nö pime tuba,
mille olin lukku pannud ja võtme ära kaotanud.
Nii et, kui piiblikoolis õpetati südame tervenemisest,
siis ma panin sellele vastu.
Tahtsin kooli pooleli jätta ja ära joosta,
sest ma ei tahtnud sel teemal rääkida.
Kuid siis jõudsin nõustamisele.
Nõustamine on osa piiblikooli programmist
ja kõik õpilased läbivad selle.
Ja seal ma kohtasingi Jumalat kui Isa.
Kogesin selle sessiooni käigus Isa südant ja armastust
ja see oli imeline kogemus mu jaoks.
Mis tunde see sinus tekitas? Mis selle käigus juhtus?
Kogesin, et Isa armastab, näeb ja aktsepteerib mind.
Üks asi on paluda selle eest, et inimesed saaksid terveks.
Olen näinud pimedaid silmi avanemas
ja paljusid inimesi tervenemas ning vabaks saamas.
Vahel on lihtsam näha imesid ja seda, mida Jumal su kaudu teeb,
kui et avada end Jumala ees.
Ja see ongi see, mida õppisin.
Otsustasin, et ei taha omada mingeid seesmisi müüre
ega kanda mingeid maske.
Otsustasin elada Isa ees ja Tema armastuses
just sellisena nagu olin.
Nii et, see oli see, mida Ta hakkas mulle õpetama
ja õpetab endiselt veel,
sest see on teekond.
Täna on sul oma teenistus.
Sa teenisid mõnda aega Arkenis ja alustasid siis oma teenistusega
koos oma abikaasaga, keda sa kohtasid samuti Arkenis.
Võiksid sa palun jagada oma kogemusi sellest tööst?
Sest sa oled võtnud selle sama asja, mida ise õppisid
ja viid selle nüüd teiste inimesteni.
On sul lugusid selle kohta, kus Jumal on kohanud inimesi
ja tervendanud sarnaseid haavu nagu sul endal olid.
Oleme näinud palju asju sündimas.
Alles möödunud nädalal oli meil tervendusüritus Rootsis.
Seal oli palju mehi,
kellel oli palju sügavaid haavu tänu oma suhtele oma isaga
või ka tänu lahutustele jms.
Kogesime, kuidas Jumala armastus tuli ja murdis sellest läbi
ning tõi kaasa tervenemise.
Inimesed said vabaks seksuaalsõltuvustest.
Palju murtud ja katkisi inimesi sai terveks iga nädal.
Mu ambitsiooniks polnud kunagi omada omaenda teenistust,
kuid võtsime seda selliselt,
et kuna olime ise näinud ja kogenud Jumala Isa südant ja armastust,
siis tahtsime seda ka teistega jagada.
Tahame, et kõik teaksid, kui imeline Jeesus on.
Sa ise pöördusid enne seda kõike okultismi poole,
kuid inimesed otsivad tröösti paljudest muudestki asjadest.
Milliste asjadega oled teisi aidates kokku puutunud?
Mille poole inimesed pöörduvad tröösti saamiseks?
Loomulikult kõige üleloomuliku poole ja ka suhete juurde.
Kuid kõige enam leitakse tröösti võltsidentiteedist.
Kui sa ei õpi elama teadmisega, et oled armastatud Jumala poolt,
siis sa püüad leida tröösti ja vastuvõttu millestki muust.
Selleks aga vajad mingit võltsidentiteeti,
millest siis elada.
Selleks võib olla kuritegevus,
naudingud - uimastid, alkohol, suhted.
Inimesed võivad leida oma identiteedi isegi jumalariigi töös,
kui nad töötavad Jumalale.
Sa oled käinud nii Soomes, Rootsis kui erinevates Euroopa maades,
aga ka moslemimaades, kus oled teinud seda sama asja.
Mis vahe neil maadel on ja milline on sealne taust?
Millised on olnud su sealsed kohtumised?
Paljudes maades väljaspool lääne maid
ja ka moslemimaades,
on palju häbi.
Seda väga tugeva islami tõttu,
mis dikteerib, kuidas olla ja käituda ning mida teha.
Inimesed on sunnitud sellele alluma, kogedes samas häbitunnet,
et nad ei suuda elada vastavalt normidele.
Palju ka sellist identiteediga seotud murtust,
millele ei oska nimegi anda, kuna õpid seda pidevalt alla suruma.
Ühtlasi on kogu sealses kultuuris palju häbi.
Nii näiteks ei saa sa naisena oma nägu näidata.
Seega, palju tervenemisi toimub häbist.
Sa aitad seal siis nii moslemeid kui kristlasi
või ainult kristlasi?
Me töötame valdavalt kristlaste keskel.
Millist erinevust sa näed, kui sealsed kristlased vabaks saavad?
Ma näen inimesi, kes on kohtunud Isa armastusega
ja saanud vabaks pingest.
Inimesed kogevad rohket survet nii oma perede kui ühiskonna poolt
olla edukas.
Seda eriti veel siis, kui oled meesterahvas.
Siis peaksid olema tugev ja tegija vend.
Seal kultuuris on muidugi ka palju head,
kuid on imeline näha inimesi, keda Jumala armastus vabaks teeb.
Nii et, sa reisid ringi ja annad endast.
Teil on kodus isegi maakaart seinal,
nii et te palute erinevate maailma paikade pärast,
kus olete juba käinud või kuhu Jumal võib teid veel läkitada.
Kuid kuna annate endast pidevalt välja,
siis kuidas püsite täidetutena
ja kust te ise kosutust leiate?
Meie jaoks on jumalariigi töö vili meie suhtest Isaga.
Nagu ka varem ütlesin -
oma teenistuse omamine polnud kunagi me eesmärk.
Kuid meie kui pere põhiväärtus
on õppida elama armastatuna Jumala poolt
ja tunda Tema südant iga päevaga ühe enam ja enam.
Nii et, kui on inimesi, kes tahavad meiega koos töötada
ja kui nad küsivad, mis on kõige olulisem me jaoks,
siis ütlen alati, et kõige olulisem asi iga kristlase jaoks
on õppida elama armastatuna Jumala poolt.
Kuidas see te peres praktiliselt väljendub?
Millised on te pere rutiinid või harjumused?
Pean tõdema, et mul on hea töö,
kuna saan ise oma asju planeerida just nii nagu soovin.
Mulle meeldib hommikuti Piiblit lugeda ja palves olla.
Viskan voodisse pikali ja ütlen: "Isa. Jumal.
Tule oma armastusega ja täida mind."
Sest ma tean, et saan armastada teisi vaid seetõttu,
et Jumal on mind esmalt armastanud.
Nii et, ma lasen esmalt Tal end täita, et saaksin välja jagada.
Mu naine teeb sama,
kuigi talle meeldib võtta õhtuti seda aega koos Jumalaga.
Ühtlasi oleme õppinud ka üksteisega selliselt lävima.
Mu naine on Isa armastatud tütar ja mina Tema armastatud poeg.
Ühtlasi on me pojad ja väike tütar Tema armastatud.
Nii et, püüame seda ka üksteisele välja öelda,
kinnistades seda identiteeti.
Kui ilus, et räägite kodus üksteisega selliselt,
muutes oma uut identiteeti veelgi tugevamaks.
Ja ühtlasi õpetades oma lapsi selle läbi.
Teine teema, mis on samuti sulle südamelähedane
ja mis on seotud su eluga kui avatud inimesena,
on mentorlus.
Ütlesid, et kui Jumal hakkas sinu kaudu liikuma,
said sa palju kõnesid ja kutseid.
Inimesed olid sinust vaimustuses ning sind kutsuti siia ja sinna.
Jaga palun sellestki kogemusest ning mentorluse olulisusest.
Ma hakkasin jutlustama ja ringi reisima 21aastaselt.
Minu jaoks on äärmiselt oluline, et mu kõrval on õiged inimesed.
Väga raske on omada vaimulikku isa, kes elab teisel pool maailma.
Taoline mentorlus-suhe lihtsalt ei toimi.
Kuid meid on ümbritsenud väga toredad inimesed,
kes on rääkinud minu ja meie ellu ja kes on olnud meile suureks abiks.
Sest jumalariigi töös on ka palju pinget
ja sageli on lihtne leida oma identiteet jumalariigi töös ja mitte Isas.
Ja olla ka populaarne ning soovitud. - Just.
Jah, elu on selline
ja kristlik kultuur on sageli kui peegeldus maailma kultuurist.
See ei tohiks nii olla, kuid ometi on.
Nii et, on hea omada inimesi, kes räägivad su ellu;
kes näevad, mis toimub nii minus kui mu pereelus
ja kes saavad aidata meid.
Me oleme avatud nende suhtes.
Ütlesid, et kaugsuhe oma mentoriga pole hea.
Pidasid selle all silmas seda,
et inimesed peavad vahel oma mentoriks suuri juhte,
kes on kirjutanud mõne raamatu.
Nii et, nad loevad nende raamatuid ja nimetavad neid oma mentoriteks.
Usun, et see räägib samas mentorite puudusest.
Kuidas aga omada julgust
mõelda iseendist kui võimalikest mentoritest?
Sest kui keegi ei pea end võimalikuks mentoriks,
siis meil polegi mentoreid.
Mis sa arvad, milles on probleem? Miks meil pole rohkem mentoreid?
Usun, et me ei mõista igakord, milles kristlik elu tegelikult seisneb?
Mentor pole esmalt selleks,
et aidata sul olla edukas oma teenistuses.
Mentor on esmalt selleks,
et aidata sul saada osa Jumala südamest;
et õppida Teda enam tundma ja kogeda Tema ligiolu.
Olen õppinud, et kõik, mida olen ise kogenud,
on mõeldud ka teistele jagamiseks.
Meid on kutsutud olema tunnistajad.
Tunnistaja pole keegi, kes räägib ümber kellegi teise loo.
Tunnistaja on keegi, kes on ise midagi kogenud.
Minu kogemus ja tunnistus
võivad aidata kellelgi teisel kohtuda Jumala Isa südamega.
Ilus.
Nüüd aga on sul võimalus kõnetada me vaatajaid.
Ka palvetada nende eest
või jagada neile prohvetlikku sõna, kui seda on.
Ole hea.
Kogesin selle intervjuu käigus siin,
et paljud vaatajad kogevad lootusetust
ja mõtlevad, mida küll tulevik toob?
Mõtled, kuidas eluga edasi minna,
kuna koged hetkel rohket pinget ja masendust.
Kogen, et mul on sulle sõnum, mis ütleb: ära anna alla,
sest Jumala armastus saab puudutama sind,
kandes sind läbi ja taastades sind.
Kõik need masenduse-, ärevuse- ja isegi enesetapu mõtted
ei oma viimast sõna,
sest viimane sõna jääb Jumalale ja see on hea sõna.
Ta saab puudutama sind ning Ta teeb su vabaks.
Ühtlasi kogen ka, et on inimesi, kes on seotud nõidusega.
Sa kas oled käinud nõia juures või kogenud pimeduse jõudusid.
Ja isegi, kui oled usklik,
võid siiski kogeda, et mingid ahelad hoiavad sind tagasi.
Ja sellega on ka murtus ning häbi seotud.
Kogen, et Jumal tahab murda selle väe.
Kogen ka, et meid vaatavad inimesed,
kelle elude üle on tugev Jumala kutse teha jumalariigi tööd.
Kuid sa tunned, et sa pole piisavalt kvalifitseeritud ja hea,
et sa pole piisavalt andekas
ja sul pole piisavalt kogemusi.
Kuid Jumal tahab öelda sulle,
et isegi, kui sul pole seda kõike, on sul siiski Kristus
ja Temast on rohkem kui küll.
Kui lased Tal end puudutada ja vormida,
saad kogema sellist vabadust,
mis laseb sul teha kõike, milleks Jumal on sind kutsunud.
Jumal, palun praegu kõigi nende inimeste ja asjade pärast,
mida olen maininud,
et puudutaksid neid.
Tänu Sulle vabaduse eest!
Ma murran enesetapu- ja raskuse väe just praegu, Jeesuse nimel.
Ma murran nõiduse väe ja vabastan vabaduse just praegu
Jeesuse nimel.
Ja teile, kes te kogete, et teil on raske avatud olla,
kuna olete nii palju haiget saanud,
ma kuulutan tervenemist te murtud südameisse,
murdes kõikvõimalike sidumiste väe.
Ma kutsun teid välja te peidupaigast elama Isa armastuses,
sest Tal on imelised asjad varuks te jaoks.
Jeesuse nimel, aamen. - Aamen.
Suur, suur tänu, Martin!
Milline ilus sõnum elada siira ja vahetuna,
tehes seda kogu oma südamest.
Ma isiklikult tahan samuti õppida elama selliselt.
Aitäh, et tulid ja Jumala õnnistusi su teenistuse üle.
Tänan!
INTERVJUU
Kuulsime just äsja sellest, mis juhtub,
kui Jumal haarab kinni lootusetu noore mehe elust.
Loodetavasti oli see saade sulle julgustuseks
ja sa leidsid midagi uut endagi ellu.
Soovides toetada TV7 tööd, võid helistada 900 1777 (hind 7. euri),
või teha pangaülekande, leides me andmed www.tv7.ee Aitäh!
Tõlge: Anne-Ly Raukas